**TC. CUMHURBAŞKANLIĞI DEVLET ARŞİVLERİ OSMANLI ARŞİVİ MALİYEDEN MÜDEVVER DEFTERLERİ TASNİFİ**

**MAD d. 22353, s. 17\_\_\_\_9. Görüntü**

Be-cihet-i masârıf-ı binâ-yı ta‘mîrât-ı cisr-i nehr-i Lim der-kasaba-i Prepol der-liva-i Hersek ba-mürûr-ı eyyâm harâb-bûde ve halabe-ma‘rifet-i mütesellim-i Bosna ta‘mîr ve termîm ve tekmîl ve ba‘de't-tekmîl keşf ve arz ve i‘lâm şode-fermûe. El-vâki‘ der-sene 1144 ve berây-ı masârıf-eş in kadar meblağ an-mâl-ı cizye-i Üsküb vâcib sene 1144 dâde ve havâle-şode fermûde. Ber-mûceb-i arz-ı Vezir-i mükerrem Osman Paşa muhâfız-ı Bosna ve arz-ı kâdı-ı Prepol ve Taşlıca ve mahzar-ı ahâli ve telhîs ve fermân-ı âlî fi 2 M. sene 1444 ve Ba-fermân-ı şerîf.

Guruş-ı esedî: 2.500

Tezkire-dâde fi 2 M. sene 1144

Sûret-i defter-i masârifât-ı binâ-i ta‘mîrât-ı cisr-i nehr-i Lim der-kasaba-i Prepol an-hayrât-ı Ebülfeth Sultan Mehmed Han tâbe serâhû ki cisr-i mezkûr an tuğyân-ı nehr-i mezbûr münhedim ve an-cânib-i mîrî be-ma‘rifet-i mütesellim-i Bosna ta‘mîr ve tekmîl şode-fermûde der-sene 1144 ve hâlâ cisr-i mezkûr müceddeden binâ ve tekmîl şode ve in kadar meblağ harc [ve] sarf-kerde ber-mûceb-i memhûr arz-ı kâdı-i Saraybosna ve memhûr ve mümzâ defter-i müfredât ve hüccet-i şer‘iyye-i Mustafa Efendi nâ’ib-i kazâ-i Prepol el-müverrah.Fi 2 Z. sene [1]144 / [**27.05.1732**]ve derkenâr ve bâ-fermân-ı şerîf mahalleş kayd ve sûret-dâde fermûde.

Fi'l-asl makbuz-ı Ahmed Ağa mütesellim-i Saraybosna

An-guruş-ı esedi: 2.500

Minhâ, el-masârifât ber-mûceb-i arz ve defter-i müfredât ve hüccet-i şer‘iyye-i kuzât-ı mûmâ-ileyh

Guruş-ı esedi: 3.155

Ez-ziyâde matlûb-ı ani'l-mîrî berîn takdîr

Guruş-ı esedi: 655

Ziyâdeeş mütâlebe neşode-fermûde

Bosna eyâletinde vâki‘**Prepol kasabasında nehr-i Lim üzerinde** merhûm ve mağfûrun-leh **Ebülfeth Sultan Mehmed Hân**tâbe-serâhu **binâ eylediği cisr-i kebir** nehr-i mezkûrun tuğyânında bilkülliye münhedim olmağla bin yüz kırk dört senesinde binâsı içün taraf-ı mîrîden iki bin beş yüz guruş virilüp Saraybosna mütesellimi Ahmed Ağa me’mûriyetiyle ve ma‘rifet-i şer‘le binâsı fermân buyurulan cisr-i mezkûr mâmû-ileyh Ahmed Ağa ma‘rifetiyle binâ ve ta‘mîr ve tekmîl olup ve binâsı masârıfı min-haysü'l-mecmû‘üç bin yüz elli beş guruş harc ve sarf olunduğunu müş‘ir Saraybosna kâdısı el-Hâc Abdurrahim Efendi arz ve Prepol kâdısının naibi Mustafa Efendi'nin memhûr ve mümzâ hüccet-i şer‘iyye ve müfredât defteri nâtık olduğu üzere altı yüz elli beş guruş ziyâde matlûbu iktizâ etmekle ziyâdesi mütâlebe olunmamak üzere mahalline kayd ve sûret verilmek fermân buyurulmağın mûcebince ziyâdesi mutâlebe olunmamak üzere mahalline kayd olunup iş bu sûret virildi.

Fî 25 L. sene 1146/ [**31.03.1734**]

Bosna eyâletinde Hersek sancağında vâki‘ Prepol kasabasından cereyân eden nehrin üzerinde mahdûd? olan üç göz cisr tarîk-i câddedevâki‘ olmağla mürûr ve ubûr eden ebnâ-i sebîl beherhâl cisr-i mezkûrdan ubûra muhtâc olup lâkin mürûr-ı ezmine ile bilkülliye harâb ve vârid ve sâdır olan ibadullahın zahmete ve meşakkatlerine ba‘is olmağla cisr-i mezkûr marifet-i şer‘ ve umûr-ı binâda vukûf ve şu‘uru olan kimesneler marifetleriyle keşf ve tahmin olundukdaiktizâ eden kereste ve mühimmâtehli kazâ kat‘ eylediklerinden sonra iki bin beş yüz guruş masraf ile ta‘mîr ve tekmîl olunacağınımüş‘ir Prepol ve Taşlıca kâdıları arz ve ahâli-i vilâyet mahzar ve cisr-i mezkûrun eşedd-i ihtiyac ile ta‘mire muhtâc olduğunu hâlâ Bosna valisi olup Rumili teftîşine memûr Vezir Osman Paşa memhûr mektubu ile i‘lâm etmekle nefsi'l-emr cisr-i mezkûr tarîk-i câddede ebnâ-i sebîlin memer ü ma‘beri vâki‘ olduğundan ta‘mîr ve termîm olunmak mühim ve muktezi olup ancak binâsı husûsu mu‘temed ve müstakîm bir kimesnenin me‘mûriyetindenlâbüd olmağla sen ki mütesellim-i mûmâ-ileyh Ahmed zide kadruhûsun min-küllülvücûhsenden sadakât ve istikâmetle hidmet me’mûl olduğuna binâen cisr-i mezkûrun ta‘mîri husûsu senin gerden-i taabbüd ve ihtimâmına ta‘alluk ve ihâle kılınmışdır ve vezîr-i müşârünileyhin i‘lâmı mûcebince iktizâ eden kereste ve ba‘zı mühimmât ehli kazâ kat‘ ve tedârik eylemeleri şartıyla masârıf-ı binâ içün lâzım gelen iki bin beşyüz guruş yüz kırk dört senesi Üsküb cizyesi mâlından senin tahrîr hükmü ile havâle olunmağla imdi sen ki mütesellim-i mûmâ-ileyhsin işbu emr-i şerîf vusûlünde kat‘a te’hir ve tevakkuf eylemeyip ibtidâ ahârdan havâle olunan meblağ-ı mezbûru tamâmen ve kâmilen ahz u kabz eyledikden sonra cisr-i mezbûrun binâsına mübâşeret ve kemâl-i metânetve istihkâm üzere yaptırılıp ve ba‘de't-tekmîl ma‘rifet-i şer‘e ve cümle ahâli-i vilâyet ma‘rifetleriyle keşf ve defter ettirilip memhûr ve mümzâ defteriyle keyfiyeti Dersaadet'e arz ve i‘lâm eyleyesin. Ancak cisr-i mezkûrun bir kusûru kalmamak üzere kemâl-i metânet ve rasâ[net] veçhile binâ ve ihyâsı matlûb-ı hümâyûnum olmağla taraf-ı mîrîden virilen olmikdâr akçe ile bilâ-kusûr itmâm ve tekmîlinde ziyâde sa‘y ü dikkat ve gayet ittikâ ve mücânebeteylemen bâbında fermân-ı âlî sâdır olmağla Bosna eyâleti Hersek sancağında vâki Prepol kâdısına ve Bosna mütesellimi Ahmed zîde-kadruhûya hitâben emr-i şerîf virilmişdir.

Fî 5 M. sene 1144 / [**10.07.1731**]